uzavretá podľa § 83 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a § 269 ods. 2 zákona č. 513/1991 Zb. (Obchodný zákonník) v znení neskorších predpisov medzi nasledovnými zmluvnými stranami (ďalej len „dohoda“):

1. **Objednávateľ: KÚPELE SLIAČ a.s.**

sídlo: Sliač 962 31

prevádzka: Sliač 962 31

V mene, ktorého koná: Ing. Mgr. Martin Beňuch – predseda predstavenstva

 Ing. Marianna Ondrová – člen predstavenstva

IČO: 31642438

DIČ: 2020477096

IČ DPH: SK2020477096

Bankové spojenie: Slovenská sporiteľňa, a.s.

IBAN: SK36 0900 0000 0051 7627 7479

BIC: GIBASKBX

Zapísaný: Obchodný register, Okresný súd Banská Bystrica, oddiel Sa, vložka číslo 316/S

Zástupca splnomocnený na rokovanie vo veciach:

Zmluvných a ekonomických Ing. Mgr. Martin Beňuch – predseda predstavenstva a

Ing. Marianna Ondrová – člen predstavenstva

/ ďalej len objednávateľ /

 a

1. **Poskytovateľ:**

Sídlo:

v mene ktorého koná :

IČO:

DIČ:

IČ DPH:

Bankové spojenie:

IBAN:

BIC:

Zapísaný: Obchodný register, Okresný súd ............., oddiel........., vložka číslo ................

Zástupca splnomocnený na rokovanie vo veciach:

zmluvných:

technických:

tel.:

/ ďalej len poskytovateľ /

**Úvodné ustanovenia**

Objednávateľ v rámci plnenia svojich úloh obstaráva služby postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“). Túto dohodu uzatvára Objednávateľ ako verejný obstarávateľ s Poskytovateľom ako úspešným uchádzačom vo verejnom obstarávaní identifikovanom nasledovne:

Predmet zákazky: **„Pranie hotelovej Bielizne, iného textilu a súvisiace služby**“.

Postup verejného obstarávania: .........................................

Vyhlásenie verejného obstarávania:

- Úradný vestník EÚ zo dňa ................... pod značkou ,

- Vestník č. .............. zo dňa ................... pod značkou ....................... .

**Článok I.**

**Predmet dohody**

Poskytovateľ sa zaväzuje za podmienok uvedených v tejto dohode vykonávať pre Objednávateľa nasledovné služby:

* 1. Pranie hotelovej Bielizne a iného textilu (ďalej len **„Bielizeň“**) a s tým spojené služby, akými sú chemické čistenie, sušenie, žehlenie, skladanie, triedenie podľa sortimentu, finišovanie, zabezpečenie proti znečisteniu v súlade s Vyhláškou MZ SR č. 553/2007 Z.z., ktorou sa ustanovujú podrobnosti o požiadavkách na prevádzku zdravotníckych zariadení z hľadiska ochrany zdravia, ktoré pozostáva z nasledovných služieb, a to:
		1. Pranie a chemické čistenie Bielizne s profesionálnymi pracími a pomocnými prostriedkami schválenými pre pranie Bielizne
		2. Dezinfekcia Bielizne – termodezinfekčný a chemodezinfekčný proces prania
		3. Dosahovanie optimálneho pH vypranej Bielizne nealergizujúceho pokožku
		4. Proces prania a dezinfekcie musí prebiehať bez agresívnych chemických prostriedkov, ktoré skracujú životnosť doby používania Bielizne a tak, aby sa zachovala stála farebnosť Bielizne, vrátane výšiviek, log a nápisov.
	2. Expedovanie riadne opranej a vyžehlenej Bielizne.
	3. Manipulácia s Bielizňou a jej preprava prostredníctvom profesionálnych vozíkov vybavených ochrannými textilnými návlekmi na ochranu Bielizne pred poškodením, zašpinením a prípadnou druhotnou kontamináciou.
	4. Profesionálne vozíky poskytne Poskytovateľ pre zber použitej Bielizne bezodplatne Objednávateľovi počas trvania tejto dohody. Typ profesionálnych vozíkov bude dohodnutý s Poskytovateľom a označený podľa zberných miest v prílohe č. 3 - Harmonogram zberu a výdaja tejto dohody (ďalej len **„Príloha č. 3“**).
	5. Dezinfekcia profesionálnych vozíkov bude vykonávaná v dezinfekčnej umývacej linke a pranie ochranných textilných návlekov po každom použití, ktoré vykoná Poskytovateľ vo vlastnej réžii.
	6. Odvoz a dovoz Bielizne dopravnými prostriedkami Poskytovateľa.

|  |
| --- |
| **Druh Bielizne** |
| 1. | Hotelová Bielizeň | plachta, obliečka na paplón, obliečka na vankúš, uterák, osuška, utierka, deka, paplón, vankúš, obrus... | 33% |
| 2. | Wellness textil | prestieradlo, uterák, utierka, osuška, obrus, deka, plachta zábalová... | 33% |
| 3. | Kuchyňa textil | uterák, obrus, príručník, utierka, naperón, banketová sukňa, obrus banketový, návlek na stoličku, sukňa okolo stolov, návlek na sedák...  | 33% |
| 4. | Ostatný textil | záclony, závesy, paplón, vankúš, chránič na matrac... | 1% |
|  | **SPOLU:** | 100% |

* 1. Účelom tejto dohody je plnenie služieb v predpokladanom objeme podľa prílohy č. 1 - Opis predmetu zákazky (ďalej len **„Príloha č. 1“**). Poskytovateľ je povinný poskytovať predmet zákazky na svoje náklady a na svoje nebezpečenstvo včas, pričom za včasné poskytnutie predmetu zákazky sa považuje poskytnutie predmetu zákazky tak, aby bolo možné dodržať termíny zberu a výdaja Bielizne v zmysle prílohy č. 3. Dodávanie použitej a vyčistenej Bielizne sa bude uskutočňovať v profesionálnych vozíkoch denne v pracovné dni, oddelene. Objednávateľ požaduje dodržiavať plynulé zásobovanie Bielizňou podľa požiadavky jednotlivých dodacích miest. Poskytovateľ sa zaväzuje zabezpečiť dovoz čistej Bielizne v pracovné dni do 24 hod. Zber a výdaj Bielizne bude Poskytovateľom zabezpečený priamo na určené odberné miesta v priestoroch Objednávateľa podľa prílohy č. 3. Dodávky čistej Bielizne (výdaj) nie sú závislé od množstva vrátenej špinavej Bielizne (zber). Čistú Bielizeň musí priviezť Poskytovateľ v profesionálnych vozíkoch. V prípade havárie vlastných prevádzkových prostriedkov zabezpečí Poskytovateľ plnenie predmetu zmluvy na vlastné náklady náhradným riešením a na vlastnú zodpovednosť. Objednávateľ požaduje od Poskytovateľa predloženie dokladu o zabezpečení náhradného prania pre prípad výpadku vlastnej prevádzky Poskytovateľa s minimálnou kapacitou spracovania bielizne 1 tona denne. V prípade ak Poskytovateľ disponuje dvoma a viac vlastnými práčovňami na území Slovenskej republiky, tento doklad nie je potrebný ak kapacita práčovne je viac ako 1 tona. Objednávateľ požaduje od Poskytovateľa zoznam technologických zariadení a dopravných prostriedkov.
	2. Objednávateľ si vyhradzuje právo zmeniť zazmluvnené množstvo predmetu dohody, ktoré môže byť nižšie ako množstvo Bielizne uvedené v Prílohe č. 1 a prílohe č. 2 - Hmotnosť hotelovej bielizne a iného textilu tejto dohody (ďalej len **„Príloha č. 2“**).

**Článok II.**

**Dodacie lehoty**

* 1. Odvoz použitej a dovoz čistej Bielizne sa bude uskutočňovať prostriedkami Poskytovateľa v pracovné dni a v čase podľa harmonogramu zberu a výdaja, ktorý tvorí Prílohu č. 3 tejto dohody. Termín na dodanie čistej Bielizne (ďalej len **„Obrátka“**) sú 2 kalendárne dni, resp. 48 hodín od jej odovzdania Poskytovateľovi, pokiaľ nebude dohodnuté zmluvnými stranami v objednávke inak. Kompletná manipulácia s Bielizňou zahŕňa fyzické prevzatie použitej Bielizne osobou poverenou Poskytovateľom z odberných miest pracovníkov Objednávateľa a fyzické odovzdanie čistej Bielizne na odberných miestach pracovníkom Objednávateľa podľa Prílohy č. 3.
	2. Prípadné zmeny dohodnutého harmonogramu budú odsúhlasované písomne prostredníctvom e-mailu, ktorý druhá zmluvná strana potvrdí. V prípade troch a viac dní pracovného voľna za sebou bude odvoz a dovoz Bielizne riešený osobitnou písomnou dohodou (e-mail) zodpovedných zástupcov zmluvných strán.
	3. Ak Poskytovateľ nebude schopný z akýchkoľvek dôvodov na jeho strane plniť predmet dohody napr. výpadkom vlastnej prevádzky, zabezpečí na vlastné náklady náhradné plnenie predmetu tejto dohody tak, aby bol splnený účel a podmienky tejto dohody
	4. Poskytovateľ má zabezpečený chod prevádzky aj v čase hospodárskej mobilizácie a mimoriadnych udalostí, preto sa reálne zaväzuje poskytovať predmetné služby Objednávateľovi aj v čase krízových situácií.
	5. V prípade omeškania Poskytovateľa s poskytnutím služby v dohodnutej lehote, má Objednávateľ právo na uplatnenie zmluvnej pokuty voči Poskytovateľovi vo výške 500 EUR za každý aj začatý deň omeškania. Tým nie je dotknuté právo Objednávateľa na náhradu škody.

**Článok III.**

**Miesto a spôsob plnenia**

3.1. Odvoz použitej a dovoz čistej Bielizne sa bude uskutočňovať v odberných miestach Objednávateľa podľa Prílohy č. 3 tejto dohody. Jednotlivé odberné miesta určené Objednávateľom v Prílohe č. 3 budú odkonzultované s Poskytovateľom pre následné bezproblémové plnenie tejto dohody počas jej platnosti.

3.2. Dodanie služby bude prebiehať po dobu trvania tejto dohody. Objednávateľ a Poskytovateľ sa dohodli, že jedenkrát za 30 dní, vždy k poslednému dňu v mesiaci, bude zo strany Objednávateľa elektronicky na e-mail poskytnutý Poskytovateľom zaslaná objednávka ako súčet všetkých dokladov odovzdanej čistej Bielizne za 30 dní, za pomoci informácií uvedených v bodoch 4.3. až 4.4. tohto článku dohody.

3.3. Poskytovateľ sa zaväzuje spracovať čistú Bielizeň tak, aby mohla byť odovzdaná v deň dohodnutý s pracoviskom Objednávateľa podľa Prílohy č. 3, a spracovanú čistú Bielizeň pred expedovaním k Objednávateľovi zabaliť a rozdeliť podľa druhu a množstva.

3.4. Povinnosť Poskytovateľa dodať Objednávateľovi požadovaný tovar je splnená tým, že Poskytovateľ Bielizeň riadne a včas dodá do miesta dodania bez vád. Objednávateľ sa zaväzuje prekontrolovať úplnosť, kompletnosť, balenie dodanej Bielizne a svojim podpisom na dodacom liste potvrdiť, že dodaná Bielizeň spĺňa podmienky určené v Prílohe č. 1. Podpisom dodacieho listu Objednávateľom a Poskytovateľom dochádza k prevzatiu Bielizne.

3.5. Porušenie povinností Poskytovateľa uvedených v tomto článku dohody, tzn. dodať čistú Bielizeň riadne a včas, sa považuje za podstatné porušenie zmluvných povinností.

**Článok IV.**

**Odplata za predmet dohody, platobné podmienky a fakturácia**

* 1. Odplata za predmet tejto dohody podľa článku I. bod 1.1. až 1.8. tejto dohody je uvedená v Prílohe č. 4 Cenová ponuka tejto dohody (ďalej len **„Príloha č. 4“**). Odplata je stanovená v EUR, je konečná a nemenná a zahŕňa všetky náklady Poskytovateľa spojené s plnením tejto dohody, vrátane dopravy Bielizne z pracoviska Objednávateľa a naspäť.
	2. Výška odplaty za predmet tejto dohody je stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 o cenách v znení neskorších predpisov.
	3. Odplata za predmet dohody bude fakturovaná podľa skutočne poskytnutého rozsahu služieb. Podkladom pre fakturáciu za poskytnuté služby bude skutočné odovzdané množstvo čistej Bielizne, pričom pre určenie množstva Bielizne sa použije tento spôsob určenia: celková hmotnosť čistej Bielizne odovzdané Objednávateľovi vynásobené dohodnutou zazmluvnenou cenou za 1 kg Bielizne podľa Prílohy č. 4. Proces váženia sa uskutoční na strane Poskytovateľa na certifikovanej váhe vo vlastnej réžii, pred odovzdaním čistej Bielizne Objednávateľovi.
	4. Výsledkom postupu podľa predchádzajúceho odseku bude doklad - dodací list, vyhotovený v 2 vyhotoveniach (1 x pre Objednávateľa a 1 x pre Poskytovateľa), na ktorom bude presne uvedená váha odovzdanej čistej Bielizne, ktorá prešla procesom prania a s tým spojených služieb uvedených v článku I. Doklady budú potvrdené podpisom osoby poverenej Poskytovateľom a osoby poverenej Objednávateľom.

Poverená osoba za Objednávateľa: meno a priezvisko/kontaktné údaje

Poverená osoba za Poskytovateľa: meno a priezvisko/kontaktné údaje

* 1. Faktúry za vykonané služby musia obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov.
	2. V prípade, že niektorá z faktúr bude obsahovať nesprávne alebo neúplné údaje, je Objednávateľ oprávnený ju vrátiť Poskytovateľovi a Poskytovateľ je povinný faktúru podľa charakteru nedostatku opraviť alebo vystaviť novú.
	3. Výška odplaty je uvedená bez DPH. K dohodnutej odplate je účtovaná daň z pridanej hodnoty (DPH) podľa zákona č. 222/2004 Z. z. v platnom znení.
	4. Odplata je stanovená ako maximálna predpokladaná cena. Prípadné zmeny vo výške odplaty podľa Prílohy č. 4 je možné vykonať výlučne po vzájomnej dohode, vo forme písomných dodatkov k tejto dohode, podpísaných oboma zmluvnými stranami, pričom dôvodmi na úpravu odplaty služby môžu byť zmeny sadzieb DPH, daňových odvodov, odvodových povinností za zamestnancov, prípadne iné preukázateľné legislatívne úpravy.
	5. Platba za vykonané služby sa bude uskutočňovať prostredníctvom finančného ústavu Objednávateľa.
	6. Splatnosť faktúr je 30 dní odo dňa vystavenia, pričom faktúra sa bude vystavovať 2x za kalendárny mesiac vždy k 15 a poslednému dňu daného mesiaca, v ktorom Poskytovateľ dodal služby v zmysle čl. 1 tejto dohody. V prípade vrátenia faktúry podľa bodu 4.6. tohto článku začína plynúť nová lehota splatnosti faktúry po jej opätovnom doručení Objednávateľovi.
	7. Poskytovateľ berie na vedomie, že Objednávateľ neposkytuje preddavok na plnenie predmetu dohody.

**Článok V.**

**Povinnosti Poskytovateľa**

Poskytovateľ je povinný:

* 1. mať podnikateľské oprávnenie, technické a odborné vybavenie na vykonávanie pravidelnej a komplexnej údržby Bielizne požadované Objednávateľom podľa čl. I tejto dohody;
	2. zabezpečiť pranie a iné súvisiace služby uvedené v čl. I. tejto dohody podľa schváleného režimu prania Bielizne Regionálnym úradom verejného zdravotníctva a v súlade s Vyhláškou MZ SR č. 553/2007 Z.z. a podľa normy Európskej únie EN 14065;
	3. dodržiavať harmonogram zberu a výdaja Bielizne podľa Prílohy č. 3 Harmonogram zberu a výdaja tejto dohody;
	4. rešpektovať objektívne pripomienky Objednávateľa týkajúce sa poskytovaných služieb;
	5. zabezpečiť riadne vybavenie reklamácie v lehote podľa čl. VII bod 7.5..

**Článok VI.**

**Povinnosti Objednávateľa**

Objednávateľ je povinný:

* 1. manipulovať (triediť a vychystávať) znečistenú Bielizeň na spracovanie v zmysle Vyhlášky MZ SR č. 553/2007 Z.z. a EN 14065 a jej príloh.
	2. sprístupniť miesta preberania a odovzdávania Bielizne pre vozidlá a pracovníkov Poskytovateľa podľa Prílohy č. 3 tejto dohody.
	3. zabezpečiť súčinnosť s Poskytovateľom a poveriť svojich zástupcov, ktorých účasť je nevyhnutná napríklad pri vedení evidenčných dokladov a iných prác, podmieňujúcich plnenie predmetu dohody;
	4. Za podmienok podľa čl. IV zaplatiť Poskytovateľovi za vykonané služby dohodnutú odplatu;
	5. uhradiť faktúru v celosti a v termíne ich splatnosti;
	6. v súlade so zákonom č. 124/2006 Z.z. o bezpečnosti a ochrane zdravia pri práci v rámci svojho systému zabezpečovania všeobecných povinností zamestnávateľa, zabezpečiť personálne a priestorovo zber a výdaj Bielizne.

**Článok VII.**

**Kvalita služieb, reklamácie, hygienické zabezpečenie**

* 1. Poskytovateľ je povinný zabezpečiť riadne plnenie predmetu tejto dohody tak, aby poskytované služby spĺňali všetky podmienky dohodnuté v tejto dohode a ustanovené vo Vyhláške MZ SR č. 553/2007 Z.z., ktorou sa ustanovujú podrobnosti o požiadavkách na prevádzku zdravotníckych zariadení z hľadiska ochrany zdravia, ktoré pozostáva z nasledovných služieb.
	2. Objednávateľ je oprávnený neprevziať dodanú Bielizeň, ak nespĺňa podmienky určené v Prílohe č. 1 tejto dohody alebo v prípade, že dodaná Bielizeň nespĺňa podmienky ustanovené Vyhláškou MZ SR č. 553/2007 Z.z., ktorou sa ustanovujú podrobnosti o požiadavkách na prevádzku zdravotníckych zariadení z hľadiska ochrany zdravia..
	3. Zmluvné strany sa dohodli, že po neprevzatí dodanej Bielizne bude reklamácia kvality alebo množstva dodanej čistej Bielizne, resp. iné zistené zjavné vady dodanej Bielizne, uplatnená ihneď pri preberaní do dodacieho listu za prítomnosti oprávnenej osoby zo strany Predávajúceho. V dodacom liste Objednávateľ uvedie dôvody neprevzatia dodanej Bielizne. Neprevzatie Bielizne na dodacom liste potvrdí podpisom Objednávateľ a Poskytovateľ.
	4. Reklamácie kvality a akosti dodanej čistej Bielizne, resp. iných dodatočne zistených skrytých vád Bielizne, má Objednávateľ právo uplatniť u Poskytovateľa kedykoľvek po ich zistení.
	5. Reklamovaná Bielizeň bude najneskôr do 24 hodín prevzatá Poskytovateľom na opätovné dodanie Objednávateľom reklamovanej služby (pranie, čistenie, žehlenie, alebo dezinfekciu). Od prevzatia reklamovanej Bielizne je Poskytovateľ povinný zabezpečiť vybavenie reklamácie najneskôr do 48 hodín od jej oznámenia zo strany Objednávateľa. Vybavením reklamácie sa na účely tejto dohody rozumie dodanie Bielizne spĺňajúcej podmienky ustanovené v Prílohe č. 1 tejto dohody a vo Vyhláške MZ SR č. 553/2007 Z.z., ktorou sa ustanovujú podrobnosti o požiadavkách na prevádzku zdravotníckych zariadení z hľadiska ochrany zdravia. V prípade omeškania Poskytovateľa s vybavením reklamácia v uvedenej lehote vzniká Objednávateľovi voči Poskytovateľovi nárok na úhradu zmluvnej pokuty vo výške 500 EUR. Zaplatením zmluvnej pokuty nie je dotknuté právo Objednávateľa na náhradu škody.
	6. Poskytovateľ zodpovedá Objednávateľovi za prípadnú stratu, zámenu alebo poškodenie Bielizne. V prípade vzniku škody Objednávateľa, ktorá bola spôsobená Poskytovateľom, je Poskytovateľ povinný nahradiť vzniknutú škodu v plnej výške.
	7. V záujme právnej istoty sa zmluvné strany dohodli, že Poskytovateľ zabezpečí vybavenie reklamácie a dodanie reklamovanej služby na svoje náklady. V prípade opätovnej reklamácie služby zo strany Objednávateľa má Objednávateľ právo na primeranú zľavu z odplaty za poskytnuté služby.
	8. Porušenie povinností Poskytovateľa uvedených v tomto článku dohody sa považuje za podstatné porušenie zmluvných povinností.

**Článok IX.**

**Doba trvania a zánik rámcovej dohody**

9.1 Rámcová dohoda sa uzatvára na dobu určitú, a to na 12 mesiacov od nadobudnutia jej účinnosti.

9.2 Zmluvné strany sa dohodli, že zmluvný vzťah založený touto dohodou je možné skončiť aj pred uplynutím doby, na ktorú sa dohoda uzatvára, nasledovným spôsobom:

9.2.1. písomnou dohodou zmluvných strán;

9.2.2. odstúpením od dohody - ktorákoľvek zo zmluvných strán je oprávnená odstúpiť od tejto dohody v prípade podstatného porušenia zmluvných povinností druhou zmluvnou stranou. Odstúpenie musí byť vykonané v písomnej forme a musia v ňom byť uvedené dôvody odstúpenia. Odstúpenie nadobúda právne účinky doručením oznámenia o odstúpení druhej zmluvnej strane. Za podstatné porušenie zmluvných povinností sa pre účely tejto dohody považuje porušenie akejkoľvek zmluvnej povinnosti, ak k jej náprave nedôjde ani po uplynutí dodatočnej primeranej lehoty, poskytnutej druhou zmluvnou stranou na odstránenie tohto porušenia. Zmluvné strany sa dohodli, že plnenia poskytnuté zmluvnými stranami navzájom do okamihu zániku dohody si každá zo zmluvných strán ponecháva;

9.2.3. písomnou výpoveďou zo strany Objednávateľa alebo poskytovateľa aj bez uvedenia dôvodu, pričom výpovedná lehota u Objednávateľa je1 mesiac, výpovedná lehota u Poskytovateľa sú 3 mesiace, a začína plynúť od prvého dňa kalendárneho mesiaca nasledujúceho po mesiaci, v ktorom bola výpoveď doručená druhej strane.

* + 1. Objednávateľ môže v súlade s § 19 ods. 3 Zákona o verejnom obstarávaní odstúpiť od Zmluvy v prípade, ak Poskytovateľ a/alebo jeho Subdodávateľ nebol v čase uzavretia Zmluvy alebo v čase plnenia Zmluvy zapísaný v registri partnerov verejného sektora alebo ak bol vymazaný z registra partnerov verejného sektora, ak má v zmysle Právnych predpisov povinnosť byť zapísaný v registri partnerov verejného sektora.

**Článok X.**

**Subdodávatelia**

## Poskytovateľ je oprávnený plnením vybraných častí tejto Zmluvy poveriť svojich subdodávateľov (ďalej len „**Subdodávatelia**“). Zoznam Subdodávateľov tvorí Prílohu č. 5 Zmluvy. V zozname Subdodávateľov sa uvádzajú náležitosti podľa ustanovenia § 41 ods. 3 Zákona o verejnom obstarávaní údaje o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia. Každý Subdodávateľ, ktorý má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov.

## V prípade, ak má počas plnenia Zmluvy Poskytovateľ záujem zmeniť alebo doplniť svojich Subdodávateľov, je povinný rešpektovať nasledovné pravidlá:

* + - * 1. Subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov,
				2. Subdodávateľ, ktorého sa týka návrh na zmenu, musí byť schopný realizovať príslušnú časť Plnenia v rovnakej kvalite, ako pôvodný Subdodávateľ a musí spĺňať rovnaké podmienky, ako pôvodný Subdodávateľ (ak boli stanovené),
				3. Poskytovateľ oznámi Objednávateľovi návrh na zmenu Subdodávateľa spolu s predložením dokladov preukazujúcich splnenie podmienok uvedených vyššie.

## Návrh na zmenu Subdodávateľa spolu s dokladmi podľa bodu 8.2(c) vyššie a aktualizovaným znením Prílohy č. 5 musí Poskytovateľ predložiť Objednávateľovi najneskôr tri (3) pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode vyššie.

## Pre vylúčenie pochybností sa Zmluvné strany dohodli, že pre zmenu alebo doplnenie Subdodávateľov nie je potrebné uzatvárať dodatok k tejto Zmluve, pokiaľ bude dodržaný postup podľa tohto bodu tejto Zmluvy.

## V prípade, ak Poskytovateľ využije na plnenie ktorejkoľvek povinnosti podľa tejto Zmluvy Subdodávateľa, Poskytovateľ za konanie Subdodávateľa voči Objednávateľovi zodpovedá, ako keby plnenie vykonával sám.

**Článok XI. Záverečné ustanovenia**

11.1. Zmluvné vzťahy touto dohodou sa riadia príslušnými ustanoveniami Obch. zákonníka a príslušných všeob. záväzných právnych predpisov vzťahujúcich sa na predmet tejto dohody. Právne vzťahy touto dohodou neupravené sa riadia právnym poriadkom Slovenskej republiky, najmä zákonom č. 513/1991 Zb. Obchodný zákonník v platnom znení.

11.2 Ak niektoré ustanovenia tejto dohody stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení dohody. Namiesto neplatných ustanovení sa použije úprava, ktorá sa čo najviac približuje zmyslu a účelu tejto dohody.

* 1. Dohoduje možné meniť alebo dopĺňať len formou písomných očíslovaných dodatkov, odsúhlasených oboma stranami, za predpokladu, že uzatvorenie dodatku nie je v rozpore so všeobecne záväznými právnymi predpismi, najmä zákonom o verejnom obstarávaní v platnom znení.
	2. Dohoda je vyhotovená v štyroch (4) rovnopisoch, z ktorých po podpísaní obdrží Objednávateľ dve (2) vyhotovenia a Poskytovateľ dve (2) vyhotovenia.
	3. Rámcová dohoda nadobúda platnosť dňom jej podpísania zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv.
	4. Táto rámcová dohoda je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia, že táto zmluva vrátane všetkých jej súčastí a príloh bude zverejnená v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie zmluvy v registri sa nepovažuje za porušenie ani za ohrozenie obchodného tajomstva a informácie označené v tejto zmluve ako dôverné v zmysle § 271 odsek 1 Obchodného zákonníka sa nepovažujú za dôverné informácie. Zmluva nadobúda účinnosť v súlade s ustanoveniami platných právnych predpisov dňom nasledujúcim po dni jej zverejnenia v centrálnom registri zmlúv na Úrade vlády SR.
	5. Poskytovateľ vyhlasuje, že je partnerom verejného sektora v zmysle ustanovenia § 2 zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „ZoRPVS“), a je súčasne zapísaný v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky.
	6. Zmluvné strany vyhlasujú, že si túto rámcovú dohodu prečítali, jej obsahu porozumeli a na znak toho, že jej obsah zodpovedá ich skutočnej a slobodnej vôli, ju podpísali.
	7. Zmluvné strany prehlasujú, že podpisom tejto rámcovej dohody zároveň prevzali nasledovné prílohy, ktoré sú neoddeliteľnou súčasťou tejto rámcovej dohody.

**Prílohy tejto dohody:**

*Príloha č. 1 – Opis predmetu zákazky*

*Príloha č.2 – Hmotnosť hotelovej Bielizne a iného textilu*

*Príloha č.3 – Harmonogram zberu a výdaja*

*Príloha č.4 – Cenová ponuka*

*Príloha č. 5 – Zoznam subdodávateľov*

V ..............................., dňa..................... V ................................, dňa......................

Za Objednávateľa: Za Poskytovateľa:

........................................................... ...........................................................

KÚPELE SLIAČ a.s. Meno, priezvisko, funkcia

Ing. Mgr. Martin Beňuch

...........................................................

KÚPELE SLIAČ a.s.

Ing. Marianna Ondrová